DIY-Donderdag: Maak jou eie lyf-afskilferaar | SARIE
DIY-Donderdag: Maak jou eie lyf-afskilferaar	deur SARIE.com-span
Kry jou lyf gereed vir die lente met dié maklike lyf-afskilferaar (scrub). Deur minstens twee keer ’n week af te skilfer, verwyder jy droë selle en onsuiwerhede van jou vel. Boonop bevat dié lyf-afskilferaar net natuurlike bestanddele soos bruinsuiker, olyfolie en heuning. Die growwe suikerkorrels verwyder alle onsuiwerhede, terwyl die olyfolie sorg vir bevogtiging en die heuning jou vel kalmeer en voed.
’n Halwe koppie bruinsuiker (250 ml)
3 eetlepels olyfolie (45 ml)
2 eetlepels heuning (30 ml)
Die ABC van afskilfering – lees meer!
Stap 1: Gooi al die bestanddele in ’n lugdigte houer en meng goed.
Stap 2: Masseer dit oor jou hele liggaam ná jy jou lyf gewas het (jy kan dit selfs op jou gesig ook gebruik) en spoel dit daarna af.
Stap 3: Stoor die res van die afskilferaar tot twee maande buite die yskas.
Lees hiér hoe om elke keer perfek te skeer
Besoek ons Pinterest-blad vir nóg interessante resepte en idees.
Ons toets: ’n Diep-afskilferingsbehandeling